Document ID: 32003R0384

Komisjoni määrus (EÜ) nr 384/2003,
26. veebruar 2003,
millega muudetakse nõukogu määrust (EÜ) nr 32/2000, et võtta arvesse komisjoni määrust (EÜ) nr 1832/2002, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1999. aasta määrust (EÜ) nr 32/2000 (millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks ning tunnistatakse kehtetuks nõukogu määrus (EÜ) nr 1808/95), [1] viimati muudetud komisjoni määrusega (EÜ) nr 811/2002, [2] eelkõige selle artikli 9 lõike 1 punkti a,
ning arvestades järgmist:
(1) Komisjoni 1. augusti 2002. aasta määrusega (EÜ) nr 1832/2002, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) [3] I lisa, vabastatakse alates 1. jaanuarist 2003 tollimaksudest rumm ja taffia. Seega on kõnealustele toodetele määruse (EÜ) nr 32/2000 I lisas avatud tariifikvoodid muutunud ülearuseks ning need tuleb sulgeda alates 31. detsembrist 2002. Seetõttu tuleks nimetatud lisa muuta.
(2) Selguse huvides tuleks määruse (EÜ) nr 32/2000 I-IV lisa asendada.
(3) Käesolevat määrust tuleb kohaldada alates määruse (EÜ) nr 1823/2002 jõustumise kuupäevast.
(4) Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 32/2000 I-IV lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2003.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. veebruar 2003

Labels: 3
1
6